wickkiey/tamil-wikipedia-chunked huggingface dataset:
# மங்களம் பப்ளிகேஷன்ஸ்

## மம்களம் வார இதழ்

1969-ல் தொடங்கி மங்களம் வார இதழ் வெளியாகிறது. கதைகளும் கவிதைகளும் இதன் உள்ளடக்கங்கள். அக்காலத்தில் பொதுமக்கள் வேண்டிய இந்த வகை உள்ளடக்கங்கள் குறைவாய் இருந்தமையால் மங்களம் வேகமாய வளர்ந்தது
எண்பதுகளில் இடையில் ஏறத்தாழ 18 லட்சம் பதிப்புகள் விற்றன. அப்போது இது முதலாவது இடம்பெற்றிருந்தது.
# மங்களம் பப்ளிகேஷன்ஸ்

## மங்களம் நாளேடு

1989 மார்ச்சில் மங்களம் நாளிதழ் தொடங்கப்பட்டது. ஜோய் திருமூலபுரம் எடிட்டராகவும், கே. எம். ரோய் ஜெனரல் எடிட்டராகவும் இருந்தனர். ஒரு லட்சத்திற்கும் மேலான பதிப்புகள் விற்றன. இப்போது இதன் விலை இரண்டரை ரூபாய். கோட்டயம், கோழிக்கோடு, கொச்சி, திருவனந்தபுரம் ஆகிய ஊர்களில் வெவ்வேறு பதிப்புகளைக் கொண்டுள்ளது. இப்போது ராஜு மாத்யு ஆண் எக்சிக்யூட்டீவ் எடிட்டராகவுள்ளார்.
நிறுவன சீப் எடிட்டர் எம்.சி.வர்கீன் மரணத்தின் பின்னர், சாபு வர்கீஸ் சீப் எடிட்டர் ஆனார். சாஜன் வர்கீஸ் மேனேஜிங் டயரக்டராக்வும், சஜி வர்கீஸ் எடிட்டராகவும் பிஜு வர்கீஸ் மேனேஜிங் எடிட்டராகவும் உள்ளனர்.
# மங்களம் பப்ளிகேஷன்ஸ்

## பாலமங்களம்

குழந்தைகளுக்காக பாலமங்களம் என்னும் வார இதழ் வெளியாகிரது. இதில் படக்கதைகள், உபதேசகதைகள், புதிர்கள் ஆகியன இதன் உள்ளடக்கம். பாலமங்களத்தில் டிங்கன் என்ற கதாபாத்திரம் உள்ள படக்கதை குழந்தைகளுக்கு மிக விருப்பமானது. இப்போது மாதம் மும்முறை வெளியாகிறது
# மங்களம் பப்ளிகேஷன்ஸ்

## கன்யகா

மகளிருக்காக மாதம் மும்முறை வெளியாகும் இதழ். மாத இதழாகத் தொடங்கப்பட்டு பின்னர், மாதம் மும்முறையாக வெளியிடப்பட்டது. பெண்களின் வாழ்க்கையைப் பாதிக்கும் செய்திகள், உடல்நலம் தொடர்பான செய்திகளையும் வெளியிடுகிறது.
# மங்களம் பப்ளிகேஷன்ஸ்

## சினிமாமங்களம்

திரைப்படங்கள் தொடர்பான செய்திகளை வெளியிடும் இதழ்.
# மங்களம் பப்ளிகேஷன்ஸ்

## ஜ்யோதிஷபூஷணம்

சோதிடம் தொடர்பானவற்றை வெளியிடுகிறது.
# மங்களம் பப்ளிகேஷன்ஸ்

## நிறுவனங்கள்

- மங்களம் எட்யூக்கேஷன் சொசைட்டியின் கீழ் கல்வி நிறுவனங்களை நடத்துகிறது. மங்களம் எஞ்சிநீயரிங் காலேஜ், எம்.எட்-பி.எட். காலேஜூகள், ஹயர் செக்கண்டரி ஸ்கூள் ஆகியனவும் உண்டு.
- கோட்டயம், காந்தி நகர்(கோட்டயம்), பாலக்காடு ஆகிய இடங்களில் உடல்நலத்திற்கான மையங்கள் உள்ளன.
# சவுரியா ஏவுகணை

## விவரணம்

சவுரியா ஏவுகணை, நீருக்கடியில் ஏவப்படும் சாகரிகா ஏவுகணையின் நிலப்பதிப்பு என்று நம்பப்படுகிறது. ஆனால் பாதுகாப்பு ஆராய்ச்சி மற்றும் வளர்ச்சி அமைப்பின் அதிகாரிகள் இதை மறுத்துள்ளனர். கையாள்வதையும் ஏவுவதையும் எளிதாக்க சவுரியா ஏவுகணை ஏவுவாகனத்தில் வைக்கப்படுகிறது. ஏவுவாகனத்தில் பொருத்தப்பட்டிருக்கும் வாயு உற்பத்திக்கலன் ஏவுகணையை ஏவ பயன்படுத்தப்படுகிறது.  
சவுரியா ஏவுகணைகளை எதிரிகளின் கண்காணிப்பிலும் செயற்கைக்கோள்களிடமும் சிக்காமல் நிலத்தடி அறைகளில் மறைத்து வைக்க முடியும். குறுகிய இயங்கு தூரம் கொண்ட ஏவுகணையானதால், அவ்வறைகள் நாட்டின் எல்லைக்கருகில் அமைக்கப்பட வேண்டும் அல்லது ஏவுகணையின் இயங்கு தூரம் அதிகரிக்கப்பட வேண்டும் என்று பாதுகாப்பு ஆராய்ச்சி மற்றும் வளர்ச்சி அமைப்பின் விஞ்ஞானிகள் தெரிவிக்கின்றனர். சவுரியா ஏவுகணைகள் குறைந்த உயரத்திலும் மக் 7.5 வேகத்தில் செல்லக்கூடியன. சவுரியா ஏவுகணை, நவம்பர் 12, 2008 அன்று 700° செல்சியஸ் பரப்பு வெப்பத்திலும் மக் 5 வேகத்தில் 300 கிலோ மீட்டரைத் தாண்டியது. ஒரே ஏவுவாகனத்தில் எடுத்துச் செல்லக்கூடியது என்பதால் செயற்கைக்கோள்களின் கண்காணிப்பில் சிக்காமல் எளிதில் பயன்படுத்த முடியும். ஏவுவாகனத்தில் உள்ள வாயு உற்பத்திக்கலன் அதிக அழுத்தம் கொண்ட வாயுக்களை உற்பத்தி செய்கிறது. இந்த வாயுக்கள் விரிவடைவதன் மூலம் ஏவுகணை ஒன்றரை நொடிகளுக்குள் ஏவப்படுகிறது.
# சவுரியா ஏவுகணை

## சோதனைகள்

சவுரியா ஏவுகணை முதல் முறையாக நவம்பர் 12, 2008 அன்று ஓடிசாவின் சந்திபூரிலுள்ள ஒருங்கிணைந்த சோதனை தளத்தில் இருந்து சோதிக்கப்பட்டது. மூன்றாவது முறையாக அதன் இறுதி வடிவத்தில் செப்டம்பர் 24, 2011 அன்று சந்திபூரிலுள்ள ஒருங்கிணைந்த சோதனை தளத்தில் இருந்து சோதனைக்காக ஏவப்பட்டது. ஒலியைவிட 7.5 மடங்கு வேகத்தில் தனது முழு இயங்கு தூரமான 700 கிலோ மீட்டரை 500 வினாடிகளில் கடந்தது. இந்த சோதனைக்குப் பிறகு இந்திய கடற்படைக்காக இந்த ஏவுகணையின் உற்பத்தி ஆரம்பிக்கப்பட்டது.
# சவுரியா ஏவுகணை

## உற்பத்தி

இந்த ஏவுகணையின் உற்பத்தி தொடங்கப்பட்டுள்ளது. முதலில் உற்பத்தியான ஏவுகணைகளிலிருந்து ஒரு ஏவுகணையைத் தேர்ந்தெடுத்து சோதனையும் நடத்தப்பட்டுள்ளது.
# புரதக்கூறு

-கிளைசின்-செரைன்-அலனைன்) <span>**பச்சை**</span> அமினோ முனையையும் (<span>**வாலின்**</span>), <span>**நீலம்**</span> கார்பாக்சில் முனையையும் (<span>**அலனைன்**</span>) குறிக்கின்றன.]]  
**புரதக்கூறுகள்** (Peptides) என்பவை அமினோ அமில ஒருமங்களின் குறுந்தொடர்களாகும். இவை புரதக்கூற்று (அமைன்) பிணைப்புகளைக் (ஒரு அமினோ அமிலத்தின் கார்பாக்சில் தொகுதியானது, இன்னொரு அமினோ அமிலத்தின் அமினோ தொகுதியுடன் இணைந்த சகப்பிணைப்பு) கொண்டவையாகும். புரதங்களிலிருந்து, புரதக்கூறுகள் அளவின் அடிப்படையில் வேறுபடுத்தப்படுகின்றன. ஒற்றைப் புரதக்கூற்று பிணைப்பைக் கொண்ட இரு அமினோ அமிலங்களாலான இருபுரதக்கூறுகளே மீச்சிறு புரதக்கூறுகளாகும். இவற்றையடுத்து முப்புரதக்கூறுகள், நாற்புரதக்கூறுகள், பல்புரதக்கூறுகள் என உள்ளன. பல்புரதக்கூறானது, ஒரு நீளமான, கிளைத் தொடரிகளற்ற, புரதக்கூற்று தொடரியாகும்.
# வெயிலாச்சி அம்மன்

**வெயிலாச்சி அம்மன்** நாட்டார் பெண் தெய்வங்களில் ஒருவராவார். இவர் ஆதி திராவிட மக்களின் குல தெய்வமாக வழிபடப்படுகிறார். வெயில் மற்றும் வெப்ப நோய்களின் தொடர் தாக்குதலால் வெயிலை அம்மனாக கருதி இவ்வம்மனின் வழிபாடு தொடங்கியிருக்கிறது.  
தமிழ்நாட்டில் நொச்சிகுளம் எனும் ஊரில் இந்த அம்மனுக்கு கோயில் அமைந்துள்ளது.  
தீசட்டி எடுத்துதல், பொங்கல் வைத்து வழிபடுவது, கார்த்திகை மாதம் கடைசி செவ்வாய்க் கிழமையன்று கொடை விழா நடத்தப்படுகிறது.
# வெயிலாச்சி அம்மன்

## கருவி நூல்

தமிழ் மண்ணின் சாமிகள் - மணா
# மலையாளம் நியூஸ்

**மலையாளம் நியூஸ்** என்பது மலையாளத்தில் வெளியாகும் நாளிதழ். 1999 ஏப்ரல் 16 ஆம் நாள் தொடங்கப்பட்டது..  
சவுதி அரேபியாவில் ஜெட்டா, தமாம், ரியாத் ஆகிய இடங்களில் இது வெளியாகிறது.
பாரூக் லூக்மாநாண் இதன் முதன்மை எடிட்டர்..
# மலையாளம் நியூஸ்

## கேரளம்

கேரளத்தில் எல்லா மாவட்டங்களிலும் அச்சடிக்கப்டுகிறது. திருவனந்தபுரம் இதன் தலைமையகம். எறணாகுளத்தில் பிரஸ் கிளப் ரோடிலும், கோழிக்கோடு யூ. கே. சங்குண்ணி ரோடிலும் கிளைகளைக் கொண்டுள்ளது.
# மலையாள நாளேடுகளின் பட்டியல்

- சந்திரிகா
- தீபிகா
- தேசாபிமானி
- ஜெனரல்
- க்ருஹஸ்ரீ
- ஜன்மபூமி
- கேரளகௌமுதி
- மாத்யமம்
- மலையாள மனோரமா
- மம்களம்
- மாத்ருபூமி
- சிறாஜ்
- தேஜஸ்
- வர்த்தமானம்
- வீட்சணம்
- மெட்ரோ வார்த்தை
- கேரளகௌமுதி ப்லாஷ்
- ராஷ்ட்ரதீபிக ஸாயாஹ்நபத்ரம்
- ஈவனிங் கேரள (கோழிக்கோடு)
- சாயஹ்ன கைரளி (கொச்சி)
# விக்கிப்பீடியா:முதற்பக்கக் கட்டுரைகள்/அக்டோபர் 6, 2013

**தவத்திரு சங்கரதாஸ் சுவாமிகள்** (1867-1922) தமிழ் நாடக உலகின் தனிப்பெரும் தகைமையர்களாக விளங்கிய சிலருள் குறிப்பிடத்தக்கவர். கூத்து மரபிலிருந்து உருவாகி வளர்ந்த தமிழ் நாடக அரங்கம், பெட்டி அரங்க மரபிற்கேற்ப உருபெற்றது இவரது காலத்தில்தான். "தமிழ் நாடகத் தலைமையாசிரியர்" என அழைக்கப்படும் இவர் சுமார் 40 நாடகங்களை எழுதியுள்ளார். அவற்றில் இப்போது 18 நாடகங்களுக்கான பனுவல்களே கிடைத்துள்ளன. புதுச்சேரியில் அமைந்துள்ள இவரது சமாதி புதுவை அரசால் பாதுகாக்கப்படுகிறது. தூத்துக்குடிக்கு அருகிலுள்ள காட்டுநாய்க்கன்பட்டி என்னும் சிற்றூரில் பிறந்தவர் சுவாமிகள். பழனியில் வாழ்ந்த தண்டபாணி சுவாமிகளிடம் சங்க இலக்கியங்கள், நீதிநூல்கள், புராணங்கள், இதிகாசங்கள் ஆகியன போன்றவற்றைக் கற்றார். இதனால் வெண்பா, கலித்துறை, இசைப்பாடல்களான வண்ணம். சந்தம் ஆகியவற்றைப் பாடும் திறனைப் பெற்றார். தனது 24வது அகவையில் நாடகத்துறையில் ஈடுபட்டார். சாமி நாயுடு குழுவில் பணியாற்றும்பொழுது வாழ்க்கையில் வெறுப்புற்ற சங்கரதாசர் தன் வழிபடு கடவுளாகிய முருகனின் அருள்வேண்டி அருட்செலவு மேற்கொண்டார். அரையில் மட்டும் உடையுடுத்தி அருட்செலவில் ஈடுபட்ட சங்கரதாசரை பலரும் சுவாமிகள் என அழைக்கத் தொடங்கினர். இதனால் அவர் தவத்திரு சங்கரதாஸ் சுவாமிகள் ஆனார். **மேலும்...**
---  
**நொதியம்** என்னும் புரதப் பொருள் உயிரினங்களின் உடலில் நிகழும் வேதியியல் வினைகளை விரைவாக செய்யத்தூண்டும் ஒரு வினையூக்கி ஆகும். ஏறத்தாழ உடலில் உள்ள எல்லாக் கலங்களின் இயக்கத்திற்கு தேவையான எல்லாவற்றுக்கும் நொதியங்கள் தேவைப்படுகின்றன. இவ்வினையூக்கியாகிய நொதி இல்லாவிடில், சில வேதியியல் வினைகள் ஆயிரக்கணக்கான மடங்கு அல்லது மில்லியன் கணக்கான மடங்கு மிக மெதுவாகவே நடக்கும். இப்படி மெதுவாக நடக்க நேரிட்டால் எந்த உயிரினமும் உயிர் வாழ இயலாது. எனவே நொதிகள் உயிர்வாழ்வுக்கு இன்றியமையாத ஒன்றாகும். மாந்த உடலில் 75,000 நொதிகள் இருப்பதாக மதிப்பிட்டிருக்கின்றார்கள். நொதி, பிற சேர்மங்களுடன் சேர்ந்து நுட்பச் செறிவு மிகுந்த வேதியியல் பொருள் அமைப்புகளை உருவாக்கி அதன் வழி வேதி வினைகள் நிகழ வழி வகுக்கின்றது. ஆனால் நொதி தன் இயல்பு மாறாமல் இருந்து இறுதியில் விடுபடுகின்றது. ஒரு நொதி ஒரு மணித்துளியில் தன் வினையை மில்லியன் கணக்கான தடவை செய்ய வல்லது. மாந்த உடலில் ஆயிரத்திற்கும் மேலான வெவ்வேறு வகை நொதிகள் உருவாகி செயல்படுகின்றன. மிக விரைவாக வினை ஆற்றுவது மட்டுமின்றி, குறிப்பிட்ட வினைகளை மட்டுமே மிக மிகத் துல்லியமாய், தக்க சூழலில் மட்டுமே, பூட்டும் அதற்கான திறவுகோலும் போல் மிகுதேர்ச்சியுடன் இயக்குகின்றது. செடிகொடிகளில் ஒளிச்சேர்க்கை நிகழ்வது முதல் மாந்தர்களின் உடலில் உணவு செரிப்பது, மூளை இயங்குவது, இதயம் துடிப்பது, மூச்சு விடுவது ஆகிய அனைத்துமே நொதிகளின் இன்றியமையாத துணையால் நிகழ்வன. **மேலும்...**
---
# ஐதராபாத்து பிரியாணி

**ஐதராபாத்து பிரியாணி ** (Hyderabadi biriyani) என்பது ஒரு பிரியாணி உணவு வகை ஆகும். இது பாசுமதி அரிசி மற்றும் செம்மறி ஆட்டுக் கறி ஆகியவை கொண்டு சமைக்கப்படுகிறது. தற்போதைய ஆந்திரப் பிரதேசின் ஐதராபாத்து நகரம் ஐதராபாத் நிசாம்களின் ஆளுகைக்கு உட்பட்டிருந்த போது அவர்களது அரண்மனை சமையல் நிபுணர்களால் தயாரிக்கப்பட்டது..
# ஐதராபாத்து பிரியாணி

## சேர்மானப் பொருட்கள்

பாசுமதி அரிசி, தயிர், வெங்காயம், எலுமிச்சை, கொத்தமல்லி, வாசனைப் பொருட்கள் மற்றும் இறைச்சியாக செம்மறியாடு அல்லது வெள்ளாடு அல்லது கோழி ஆகியவை.
# ஐதராபாத்து பிரியாணி

## கச்சி பிரியாணி

இதில் இறைச்சியானது சேர்மானப் பொருட்களுடன் சேர்த்து கலக்கி இரவு முழுவதும் வைத்திருக்கப்படும். பின்னர் சமையலுக்கு முன்னர் தயிரோடு கலக்கி சேர்த்து வைத்து அதன் பின்னர் நீராவியில் சமைக்கப்படும்.
# ஐதராபாத்து பிரியாணி

## பாக்கி பிரியாணி

இதில் இறைச்சியானது சேர்மானப் பொருட்களுடன் சேர்ந்து இருக்கும் நேரம் குறைவானதாகும். மேலும் இறைச்சியானது பாசுமதி அரிசியை சமைக்கும் முன்னரே சமைக்கப்படும்.
இறைச்சிக்குப் பதிலாக காய்கறிகளைக் கொண்டும் இவ்வகை பிரியாணியைச் செய்யலாம்.
பொதுவாக இவ்வகை பிரியாணியோடு சேர்ந்து உண்ண தயிரில் வெங்காயம் சேர்த்த உணவைச் சேர்த்துக் கொள்வர்.
# தூக்குத்துரை

**தூக்குத்துரை** என்பவர் நாட்டார் தெய்வமாவார். இவர் திருநெல்வேலி மாவட்டத்தில் உள்ள சிங்கம்பட்டி எனும் ஊரில் ஜமீனாக வாழ்ந்த பெரியசாமித்தேவர்.24-வது அரசராக வாழ்ந்த பெரிய தேவர்க்கு சிங்கம்பட்டியில் உள்ள சுப்பிரமணி சாமி கோயிலில் சந்நிதி அமைத்து மக்கள் வழிபடுகின்றனர்.  
தன்னுடைய நண்பர் ராமசாமித் தேவரை காப்பாற்ற ஜெயிலர் ஒருவரை கொலை செய்து, அந்தக் குற்றத்திற்காக ஆங்கிலேயர் விதித்த தூக்கு தண்டனையை ஏற்றமையால் தூக்குத்துரை என்று மக்கள் அழைக்கின்றனர்.
# தூக்குத்துரை

## கருவி நூல்

தமிழ் மண்ணின் சாமிகள் - மனா
# முப்பலி

**முப்பலி** என்பது நாட்டார் தெய்வச் சடங்குகளில் ஒன்றாகும். இச்சடங்கில் பன்றி, ஆட்டுக்கிடாய், கோழி என மூன்று உயிர்களையும் பலியிடுதல் வழக்கமாக உள்ளது. நாட்டர் காவல் தெய்வங்களான கருப்பசாமி, முனி, சுடலை போன்ற தெய்வங்களின் வழிபாட்டில் இச்சடங்கு நடைமுறையில் உள்ளது.  
பெண் தெய்வங்களான காளி, செல்லியம்மன் போன்ற உக்கிரமான தெய்வங்களுக்கும் இப்பலியிடும் முறை வழக்கில் உள்ளது.
# முப்பலி

## சைவ முப்பலி

உயிர்கள் பலியிடப்படுவதை ஏற்காத மக்கள் தேங்காய், வெண்பூசணி, எழுமிச்சம்பழம் ஆகியவற்றில் சிவப்பு எனும் குங்குமம் தடவி உடைத்தும், அறுத்தும் போடுகின்றனர். இதை முப்பலியாக நம்புகின்றனர்.
# முப்பலி

## இவற்றையும் காண்க

- வேட்டை சடங்கு
# வேட்டை சடங்கு

**வேட்டை சடங்கு** என்பது நாட்டார் தெய்வ வழிபாடுகளில் நடத்தப்படுபவைகளில் ஒன்றாகும். இச்சடங்குகள் நாட்டார் காவல் தெய்வங்களான முனி, கருப்பசாமி, சுடலை போன்ற தெய்வங்களின் வழிபாடுகளில் பொழுது நடத்தப்படுகிறது.  
கொம்பு வளைந்த குல்லாவை தலையிலும், இடுப்பில் சலங்கை அணிந்தும், தீப்பந்தத்தினை ஒரு கையிலும், மற்றொரு கையில் அரிவால் ஏந்தியும், வேட்டை செருப்பினை காலில் அணிந்தும் வேட்டை நிகழ்வில் சுவாமியாக இருப்பவர் வேட்டைக்கு செல்கிறார்.
# சத்யா (விருந்து)

**சத்யா** (Sadya) என்பது கேரளாவின் பாரம்பரிய விருந்து முறை ஆகும். சைவ உணவு இவ்விருந்தில் பரிமாறப்படும். வேகவைத்த அரிசிச் சோறுடன் காய்கறிகளால் செய்த குழம்பு மற்றும் கறிகள் இவ்விருந்தில் முக்கிய ஒன்றாகும். இவ்விருந்துடன் கடைசியில் பாயாசம் கொடுக்கப்படும். பொதுவாக இவ்வகையான விருந்தானது திருவிழாக்கள் மற்றும் பண்டிகைகளின் போது செய்யப்படும் ஒன்றாகும். இவ்விருந்து வாழை இலையில் பரிமாறப்படும். தென்கேரளத்தில் பாயாசம் உண்டபின் சோற்றுடன் மோரும் வழங்கப்படும்.
# சத்யா (விருந்து)

## உணவு வகைகள்

இவ்விருந்தில் பொதுவாக இடம் பெறும் உணவுகள் ,
- சோறு
- சாம்பார்
- பருப்பு
- அவியல்
- காலன்
- பச்சடி
- கிச்சடி
- பொடுதோல்
- துவரன்
- புளிசேரி
- ஓலன்
- புளிஞ்சி
- அப்பளம்
- மோர்
- காய் உப்பேரி
- சர்க்கரை உப்பேரி
- அசர் ஊறுகாய்
- வாழைப்பழம்
- பாயாசம்
# அப்துல்லாஹ் ஆதம் ஜவேரி

**அப்துல்லா ஆதம் ஜவேரி**
இன்றைக்கு சுதந்திரம் என்ற பெயர் கேட்டாலே அனைவருக்கும் நினைவில் வரும் காந்தியைத்தான் அந்த மகாத்மா காந்தியை தேசப்பிதாவாக மாற்றியவர்களில் ஒருவர் தான் இந்த **அப்துல்லாஹ் ஆதம் ஜவேரி**
# அப்துல்லாஹ் ஆதம் ஜவேரி

## பிறப்பு

அப்துல்லாஹ் ஆதம் ஜவேரி இன்றைய குஜராத் மாநிலம் போர்பந்தரில் பிறந்தவர், இவருடைய சகோதரர் அப்துல் கரீம் ஆதம் ஜவேரியுடன் இணைந்து தென்னாப்பிரிக்காவின் டர்பன் நகரில் 1865 ஆம் ஆண்டு **தாதா அப்துல்லாஹ் கம்பெனி** என்ற பெயரில் 50 சரக்கு கப்பல்களையும் 4 பயணிகள் கப்பல்களையும் கொண்ட மிகப் பெரிய நிறுவனத்தை நடத்தியவர். பல நாடுகளுக்குச் சென்று பெயர் சொல்லும் அளவுக்கு கடல் வாணிபத்தில் சிறந்து விளங்கியவர்.
# அப்துல்லாஹ் ஆதம் ஜவேரி

## காந்தியின் தென்னாப்பிரிக்க வருகை

ஜவேரி சகோதர்களின் நிறுவனமான தாதா அப்துல்லா கம்பெனியின் அலுவலக வேலைகளை முறையாகச் செய்ய சட்டம் தெரிந்த ஒரு நபரை பணிக்கு அமர்த்த வேண்டும் என்று எண்ணிக் கொண்டிருந்தனர். அச்சமயத்தில் அப்துல் கரீம் ஆதம் ஜவேரி அவர்கள் 1893 ஆம் ஆண்டு போர்பந்தரில் உள்ள தனது தாயைக்காண வந்த போது வீட்டிற்கு அருகாமையில் இருந்த சட்டம் படித்து முடித்த இளைஞர் காந்தியைசந்தித்தபின் அலுவலகப் பணிக்காக தனது சகோதரர்களுடன் கலந்து ஆலோசித்து 105 பவுண் சம்பளத்திற்கு வேலைக்கு அமர்த்தினார்கள்.  
அதே 1893 ஆம் ஆண்டில் அப்துல் கரீம் ஜவேரியுடன் காந்தி கப்பலில் புறப்பட்டு டர்பன் துறைமுகத்துக்குப் போய்ச் சேர்ந்தார். காந்தியின் அரசியல் வாழ்க்கைக்கும் இந்திய சுதந்திரப் போராட்டத்திற்கும் சுழி போடுகிறோம் என்பது ஜவேரிசகோதரர்களுக்கு அப்போது தெரியாது.  
தாதா அப்துல்லா கம்பெனியின் வழக்கு தொடர்பாக டர்பன் நகரிலிருந்து பிரிட்டோரியா நகருக்கு காந்தி ரயிலில் சென்ற போதுதான், மாரிட்ஸ்பார்க் ரயில் நிலையத்தில் முதல் வகுப்புப் பெட்டியிலிருந்து வெள்ளையர் ஒருவரால் கீழே தள்ளப்பட்டார் பின்னாளில், இந்தியாவின் விடுதலைக்கே காரணமாக அமைந்தது இச்சம்பவம்.
# ஜனார்த்தனசுவாமி கோயில்

**ஜனார்த்தனசுவாமி கோயில்** (Janardana Swami Temple) இந்தியாவின் கேரளா மாநிலத்தில் வர்க்கலா எனும் ஊரில் உள்ளது.  
இது 2000 வருடங்கள் பழமையான கோயில் ஆகும். இதை வர்க்கலா கோயில் என்றும் அழைப்பர். இங்கு ஜனார்த்தன சுவாமியாக விஷ்ணு இருக்கிறார். இது கேரளாவின் பிரசித்தி பெற்ற கோயில்களுள் ஒன்று. இது மாநிலத் தலைநகரான திருவனந்தபுரத்திலிருந்து 25 கிலோமீட்டர்கள் தொலைவில் வடக்கே அமைந்துள்ளது. வர்க்கலா-சிவரி தொடர்வண்டி நிலையத்திலிருந்து 2 கிலோமீட்டர்கள் தொலைவில் அமைந்துள்ளது. இக்கோவிலானது அரபிக்கடல் ஓரத்தில் அமைந்துள்ளது.இது தெற்கு காசி என்றும் அழைக்கப்படும் (தட்சிண காசி அல்லது தெற்கின் பனாரஸ்).
# ஜனார்த்தனசுவாமி கோயில்

## கோயில் அமைப்பு

இக்கோவிலில் உள்ள ஜனார்தனசுவாமி சிலை கிழக்கு திசை நோக்கி இருக்கிறது.இச்சிலையின் வலது கை வாயை நோக்கிச் செல்லும் படி அமைக்கப்பட்டிருக்கிறது. வலக்கையானது வாயைச் சென்று அடையும் போது கலியுகம் முடிவுக்கு வரும் என்பது ஐதீகம்
# ஜனார்த்தனசுவாமி கோயில்

## அமைவிடம்

இக்கோயிலின் அமைவிடம் .
# இந்து சமயத்தில் நரபலி

**நரபலி** என்பது இறைவனுக்கு மனிதர்களை பலி கொடுக்கும் சடங்காகும். இம்முறை தொன்மையான மதங்களில் இருந்து வந்துள்ளது. போர்களில் வெல்லவும், கள்ளத்தில் வெற்றிபெறவும் என பல்வேறு காரணங்களுக்காக பலியிடுதல் நடந்து வந்துள்ளது.
# இந்து சமயத்தில் நரபலி

## சொல்லிலக்கணம்

நரபலி என்பதில் நர - நரன் - மனிதன் எனும் பொருளும், பலி - தியாகம் எனும் பொருளைத் தரும்.
# இந்து சமயத்தில் நரபலி

## வகைகள்

நரபலி என்பது இறைவனுக்கு மனிதர்களை பலி கொடுக்கும் சடங்காகும். போர்களில் வெல்லவும், கள்ளத்தில் வெற்றிபெறவும், புதையல் எடுக்கவும், பண பிரச்னை தீர்க்கவும், உடல்நலத்தைச் சரி செய்யவும் என பல்வேறு காரணங்களுக்காக பலியிடுதல் நடந்து வந்துள்ளது. இதனை அறிஞர்கள் மூன்று விதமாக பிரிக்கின்றனர்.  
1. இறைவனுக்காக மனிதர்களை பலி தருதல்
1. சமூக நன்மைக்காக இறைவனுக்கு மனிதர்களை பலி தருதல்
1. தனி நபர்/ குடும்ப நன்மைக்காக இறைவனுக்கு மனிதர்களை பலி தருதல்
# இந்து சமயத்தில் நரபலி

## வகைகள்

### இறைவனுக்காக நரபலி தருதல்

இறைவனுக்காக தேர் அமைத்து திருவிழாவாக கொண்டாடும் போது, தேரோட்டம் சில இடங்களில் தடை படுகிறது. இவ்வாறான நேரங்களில் இறைவனே பலி கேட்பதாக கூறி நரபலி தந்து தேரோட்டத்தினை நடத்தியுள்ளனர்.  
இறைவன் நரபலி கேட்பதாக குறிசொல்பவரின் சொல்லைக்கேட்டு இறைவனின் கோபத்தினை தணிப்பதற்கு நரபலி தந்துள்ளனர்.
# இந்து சமயத்தில் நரபலி

## வகைகள்

### சமூக நன்மைக்காக நரபலி தருதல்

அரசரின் உடல்நலம், போரில் வெற்றி பெற, புதிய கட்டுமானங்கள் தடையின்றி நடைபெற ஆகிய காரணங்களுக்காக நரபலிகள் தரப்பட்டுள்ளன. பெரிய அளவினான அரண்மனைகள், ஏரி போன்றவைகள் அமைக்கப்படும் போது விபத்துகள் நிகழ்ந்து மனிதர்கள் இறக்காமல் இருக்க தொடக்கத்திலேயே நரபலிகள் தரப்படுகின்றன.
# இந்து சமயத்தில் நரபலி

## வகைகள்

### தனி நபர் அல்லது குடும்ப நன்மைக்காக நரபலி தருதல்

புதையல் எடுக்கும் முன்பு அதனை காவல் காக்கும் சக்திகளிடமிருந்து தங்களை காத்துக் கொள்ள நரபலி தரும் வழக்கம் இருந்துள்ளது. தனிநபர்கள் மாந்திரிக சக்திகள் பெறவும், வசிய சக்தி பெறவும், செல்வேந்தர் ஆகவும் என தனிப்பட்ட காரணங்களுக்காக நரபலிகள் தரப்பட்டுள்ளன.
# இந்து சமயத்தில் நரபலி

## வேதத்தில் நரபலி

### சுனசேபன்

ரிக் வேதத்தின் ஐதேரேய பிரம்மாணத்தில் (7.13-18), அரிச்சந்திரன் நடத்திய வேள்வியில் நர பலியாக கொடுக்கப்பட இருந்த சுனசேபனை ரிக் வேத தேவதைகள் காப்பாற்றியதாகயும், பின்னர் விசுவாமித்திரர் சுனசேபனை தேவராதன் என்ற பெயரில் தனது மூத்த மகனாக வளர்த்ததாகவும் கூறப்பட்டுள்ளது. சுனசேபன் நர பலி நிகழ்வு சில வேறுபாடுகளுடன் வால்மீகி எழுதிய இராமாயண காவியத்தின் பாலகாண்டத்தில் (1. 61), விளக்கப்பட்டுள்ளது.  
இந்து சமயத்தில் நரபலி கொடுப்பது ஒரு வழிபாட்டு சடங்காக இருந்து வந்துள்ளது. சாக்த மத பிரிவிலும் நாட்டாறியல் வழிபாட்டிலும் இந்த பலி கொடுத்தல் போற்றப்பட்டுள்ளது.
# இந்து சமயத்தில் நரபலி

## வேதத்தில் நரபலி

### விக்ரமாதித்தன்

தன்னுடைய வேண்டுதலுக்காக பிற மனிர்தர்களையோ அல்லது தன்னையோ பலியாக கொடுப்பது பற்றி இந்து சமய நூல்களில் குறிப்பிடப் பட்டுள்ளன. விக்ரமாதித்தன் தொன்ம கதையில் மன்னர்களை பலிகொடுக்கும் சாமியாரின் சூழ்ச்சி பிரதானமானது. காளியிடம் வரம் பெற விக்ரமாதித்தன் சுய பலி கொடுப்பது பற்றி கிளைக் கதையில் கூறப்பட்டுள்ளது.
# இந்து சமயத்தில் நரபலி

## வேதத்தில் நரபலி

### கன்னி பலி

பெண்களில் கன்னிப் பெண்களை பலியிடும் சடங்குகளும் தொன்ம காலத்தில் இருந்துள்ளன.
# இந்து சமயத்தில் நரபலி

## வேதத்தில் நரபலி

### சூல் பெண் பலி

பெண்களில் கருவுற்ற பெண்ணை (சூல் பெண்) பலி கொடுக்கும் வழக்கம் இருந்துள்ளது. இப்பலியிடும் முறையில் கருவுற்ற பெண்ணின் வயிற்றை கிழித்து உள்ளிருக்கும் பிண்டத்தினை எடுத்து பலியிடுதலும், பின் வெற்று வயிற்றில் திரியிட்டு விளக்கேற்றுவதும் இருந்துள்ளது.
# விக்கிப்பீடியா:விக்கித்திட்டம் சைவம்/வார்ப்புருக்கள்

இப்பக்கம் விக்கித் திட்டம் சைவத்தின் ஒரு பகுதியான வார்ப்புருக்கள் பற்றிய தகவல்கள் அடங்கியப்பக்கமாகும்.
# விக்கிப்பீடியா:விக்கித்திட்டம் சைவம்/வார்ப்புருக்கள்

## பயனர் வார்ப்புரு

திட்டத்தில் தங்களை இணைத்துக் கொண்ட பயனர்கள் தங்களுடைய பயனர் பக்கத்தில் என வார்ப்புருவிற்கான குறியினை இடலாம். அது கீழ்கண்டவாறு தோற்றமளிக்கும்.  
விக்கித் திட்டம் சைவம் தொடர்பான கட்டுரைகளின் பேச்சுப் பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
சைவம் தொடர்பான குறுங்கட்டுரைகளில் என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
சைவ சமயம் தொடர்பான கட்டுரைகளை தொடங்கும்/ மேம்படுத்தும் பயனர்களை இனங்கண்டு என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
சைவ சமயம் தொடர்பாக விக்கிப்பீடியாவில் சிறப்பாகப் பங்காற்றும் பயனர்களுக்கு இடக்கூடிய பதக்கம்.
# மாத்யமம்

**மாத்யமம்** என்பது மலையாளத்தில் வெளியாகும் நாளேடு.. ஜமாஅத் இஸ்லாமி கேரளம் என்பதன் கீழ் இயங்கும், ஐடியல் பப்ளிக்கேஷன் டிரஸ்ட் இதை பதிப்பிக்கிறது.  
கோழிக்கோடு, திருவனந்தபுரம், கோட்டயம், கொச்சி, மலப்புறம், கண்ணூர், திருச்சூர், பெங்களூரு, மங்களூர் , மும்பை ஆகிய ஊர்களில் வெவ்வேறு பதிப்புகளும், அரேபியாவில் ஒன்பது பதிப்புகளும் உட்பட 19 பதிப்புகளைக் கொண்டுள்ளது.
# மாத்யமம்

### பிற பதிப்புகள்

- மாத்யமம் வார்ஷிகப்பதிப்பு (ஆகஸ்ட்)
- புதுவல்சரப்பதிப்பு (ஜனவரி)
- வித்யா -எட்யுக்கேஷன் ஆன்டு கரியர் கைடன்ஸ் (ஜூன்)
- க்ருஹம் -பார்ப்பிடப்பதிப்பு (அக்டோபர்)
- மாத்யமம் -ஆரோக்யம்
- மாத்யமம் காலண்டர் & டயரி
# மாத்யமம்

## காலக்கோடு

- 1985 செப்தம்பரில் ஐடியல் பப்லிக்கேஷன் டிரஸ்ட் நிறுவப்பட்டது
- 1987 ஜூண் 1-ன் மாத்யமம் நாளேடு தொடங்கப்பட்டது
- 1993 இரண்டாம் பதிப்பு கொச்சியில்
- 1996 ஏப்ரில் 28 ன் மூன்றாவது எடிஷன் திருவனந்தபுரம்
- 1998 பெப்ருவரி 19 மாத்யமம் ஆழ்சப்பதிப்பு தொடக்கம் (ஆசிரியர்: கே. பி. ராமநுண்ணி)
- 1999 ஏப்ரில் 16 முதன்மை கல்ப் எடிஷன் பக்ரைனில்
- 2002 மார்ச்ச் 30 மலப்புறம் பதிப்பு
- 2002 ஜூலை 13 துபாய் பதிப்பு
- 2002 நவம்பர் 2 பாக்லூர் பதிப்பு
- 2002 டிஸம்பர் 3 கண்ணூர் பதிப்பு
- 2003 மாத்யமம் ஆண்லைன் பதிப்பு தொடக்கம்
- 2003 மார்ச்சு 16 கத்தார் பதிப்பு
- 2003 ஏப்ரில் 25 மங்கலாபுரம் பதிப்பு
- 2005 மே 21 கோட்டயம் பதிப்பு
- 2006 ஜநுவரி 16 ஜெட்டா (சவுதி அறேப்ய) பதிப்பு
- 2006 பெப்ருவரி 1 குவைத் பதிப்பு
- 2007 டிஸம்பர் 10 றியாத் (சவுதி அறேப்ய) பதிப்பு
- 2008 மெய் 24 தம்மாம் (சவுதி அறேப்ய) பதிப்பு
- 2009 ஆகஸ்டு 18 திருச்சூர் பதிப்பு
- 2011 ஜனவரி 1 அபஹ (சவுதி அறேபியா) பதிப்பு
- 2011 ஏப்ரில் 21 மும்பை பதிப்பு
- 2013 சில்வர் ஜூபிலி, மீடியாஒண் டிவி சானல் ஆரம்பிக்கப்பட்டது  
இது இணையப் பதிப்பிலும் கிடைக்கிறது.
# மாத்யமம்

## பிற ஊடகங்கள்

- மாத்யமம் ஆழ்சப்பதிப்பு
- மீடியாஒன் டிவி
# மாத்யமம்

## இணைப்புகள்

- ஆன்லைன் எடிஷன்
- மாத்யமம் டி.வி சானல்
- மாத்யமம் ஹெல்த் கெயர்-சான்த்வனம்
- மாத்யமம் குறித்து றெடீப் தளத்தில்
- முஸ்லிம்களும் மாத்யமங்ஙளும்- முரளி - 2007 நவம்பர் 16
- 2012 இணையப் பதிப்பு (அஅங்கிலத்தில்)
# கிளைத்தொடரி அமினோ அமிலம்

**கிளைத்தொடரி அமினோ அமிலம்** (branched-chain amino acid; **BCAA**) என்பது கொழுப்பார்ந்த அமினோ அமிலத்தை கிளைத்தொடரியாகக் (ஒரு கார்பன் அணு, இரண்டிற்கும் மேற்பட்ட கார்பன் அணுக்களுடன் சேர்ந்தக் கிளைத்தொடரி) கொண்ட அமினோ அமிலமாகும். புரதமாக்கும் அமினோ அமிலங்களில் மூன்று கிளைத்தொடரி அமினோ அமிலங்கள் உள்ளன: லியூசின், ஐசோலியூசின், வாலின்.  
கிளைத்தொடரி அமினோ அமிலங்கள், மனிதருக்குத் தேவையான ஒன்பது இன்றியமையா அமினோ அமிலங்களைச் சேர்ந்தவையாகும். தசைப் புரதங்களில் உள்ள இன்றியமையா அமினோ அமிலங்களில் முப்பது சதவிகிதமும், பாலூட்டிகளுக்குத் தேவையான முன்னுருவாக்கப்பட்ட அமினோ அமிலங்களில் நாற்பது சதவிகிதமும் கிளைத்தொடரி அமினோ அமிலங்கள் உள்ளன.
# யுக்திரேகா

கேரள யுக்திவாதி சங்கத்தினரின் அதிகாரப் பூர்வ மலையாள இதழ் இது. 1983 செப்தம்பரில் தொடங்கப்பட்டது. பவனன் இதன் தலைமையாசிரியராக உள்ளார். இது 7 ஆண்டுகளாக, கோழிக்கோடு நகரில் வெளியானது. 2000 முதல் திருவநந்தபுரத்தில் இருந்து வெளியானது. யு. கலாநாதன் தற்போதைய தலைமாசிரியராக உள்ளார்.
# நீறணிதல்

**நீறணிதல்** அல்லது **விபூதிதாரணம்** என்பது சைவர்கள் திருநீறு அணிந்துகொள்ளும் முறையாகும். இவ்வாறு நீறணிதலில் திரிபுண்டரம், உத்தூளனம் என்ற இருவகைகள் உள்ளன. அத்துடன் திருநீறு தரித்தலுக்கான வழிமுறைகள் தவத்திரு ஆறுமுக நாவலரவர்களின் சைவ வினாவிடை விபூதி இயலில் குறிப்பிடப்பட்டுள்ளது.
# நீறணிதல்

## திரிபுண்டரம்

திரிபுண்டரம் என்பது சைவர்களின் விபூதிதாரண முறைகளுள் ஒன்றாகும். இம்முறையில் திருநீறு, நீர் குழைத்துப் பூசப்படுவதோடு முவ்வரிக் கோடாகவும் இட்டுக்கொள்ளப்படுகிறது.  
சிரம், நெற்றி, மார்பு, கொப்பூழ், முழந்தாள்கள், புயங்கள், முழங்கைகள், மணிக்கட்டுகள், விலாப் புறம், முதுகு, கழுத்து என பதினாறு இடங்களில் திரிபுண்டரம் தரிக்கலாம். சிலர் விலாப்புறங்களை நீக்கிக் காதுகளை கொள்வர்.  
| வரிசை எண் | இட எண்ணிக்கை | இடங்கள் |  |
| --- | --- | --- | --- |
| 1 | 32 | தலை, நெற்றி, காதுகள், கண்கள், மூக்கு, வாய், கழுத்து, தோள்கள், முழங்கைகள், மணிகட்டை, மார்பின் ஒவ்வொரு பக்கத்திலும், தொப்புள், பிட்டத்தின் இருபுறம், விதைப்பையில், தொடைகள், முழங்கால்கள், கணுக்கால், காலில், இடுப்பு, விலா. |  |
| 2 | 16 | தலை, நெற்றி, காதுகள், கழுத்து, தோள்கள், முழங்கைகள், மணிகட்டை, மார்பு பக்கங்கள், விலா. |  |
| 3 | 8 | தலை, நெற்றி, காதுகள், தோள்கள், மார்பு, வயிறு. |  |
| 4 | 5 | நெற்றியில், தோள்கள், மார்பு, வயிறு. | } |
# நீறணிதல்

## சொல்லிலக்கணம்

திரிபுண்டரம் எனும் வடமொழி சொல்லிற்கு திருநீறால் சைவர்கள் நெற்றியில் இடும் மூவரி கோடு என்று பொருளாகும்.
# நீறணிதல்

## உத்தூளனம்

உத்தூளனம் என்பது சைவர்களின் விபூதிதாரண முறைகளுள் ஒன்றாகும். இம்முறையில் திருநீறு கையில் எடுக்கப்பெற்று பரவலாகப் பூசப்படுகிறது. நீர் குழைத்துப் பூசப்படுவதில்லை.
# வீட்சணம்

வீக்சணம் என்பது இந்திய தேசிய காங்கிரசிற்கு ஆதரவாக, கொச்சியில் வெளியாகும் மலையாள நாளேடு
முப்பத்துமூன்று ஆண்டுகளாக வெளியாகிறது. கொச்சி, கோழிக்கோடு, திருவனந்தபுரம், கண்ணூர், கோட்டயம் ஆகிய ஊர்களில் வெவ்வேறு பதிப்புகள் அச்சடிக்கப்படுகின்றன. தற்பொழுது பென்னி பெஃகனன் என்பவர் இக்குழுவின் மேலாண்மை இயக்குனராகவும், ரமேஷ் சென்னிதாலா இதன் மேலாளராகவும் உள்ளனர்.
# வீட்சணம்

## இணைப்புகள்

- ஆன்லைன் பதிப்பு
# ஸ்த்ரீசப்தம்

அகிலேந்தியா ஜனாதிபத்ய மகிளா அசோசியேசனுக்காக, தேசாபிமானி வெளியிடும் நாளிதழே ஸ்த்ரீசப்தம். திருவனந்தபுரம் வஞ்சியூரில் விவேகாநந்தநகரில் இது அச்சடிக்கப்படுகிறது. கே. கே. சைலஜா இதன் தலைமை எடிட்டர்..எம். சி. ஜோசபைன், பி. கே. ஸ்ரீமதி, என். சுகன்யா, டி. என். சீமா, ஷய்மி ஆகியோர் ஆசிரியர் குழுவினர் ஆவர்.
# மந்திர செபம்

**மந்திர செபம்** என்பது மந்திரங்களை உச்சரிக்கும் முறைகளாகும். இது மானசம், உபாஞ்சு, வாசகம் ஆகியவற்றை உள்ளடக்கியதாகும்.  
1. மானசம் - மனதில் மந்திரங்களை உச்சரித்தல்
1. உபாஞ்சு - தன்னுடைய செவிகளுக்கு மட்டும் கேட்குமாறு மந்திரங்களை உச்சரித்தல்
1. வாசகம் - பிறர் செவிகளுக்கும் கேட்குமாறு மந்திரங்களை உச்சரித்தல்
# சர்க்கரையாக்க அமினோ அமிலம்

**சர்க்கரையாக்க அமினோ அமிலம்** (glucogenic amino acid) என்னும் அமினோ அமிலத்தை குளுக்கோசு புத்தாக்கத்தின் (gluconeogenesis) மூலமாக குளுக்கோசாக மாற்ற முடியும். ஆனால், கீட்டோனாக்க அமினோ அமிலங்கள் கீட்டோன் உடலங்களாக மாற்றப்படுகின்றன.  
சர்க்கரையாக்க அமினோ அமிலங்களிலிருந்து குளுக்கோசை உருவாக்க முதலில் இவை ஆல்ஃபா கீட்டோ அமிலங்களாக மாற்றப்பட்டு, பின் குளுக்கோசாக மாற்றப்படுகின்றன. இந்த இரண்டு நிகழ்வுகளுமே கல்லீரலில் நடைபெறுகின்றன. இத்தகு செயற்படு முறைகள் சிதை மாற்றத்தில் (catabolysis) முதன்மையாகவும், கடுமையான உண்ணா நிலையிலும், பட்டினியிலும் ஏற்றம் பெற்றும் காணப்படுகின்றன.  
மனிதர்களில் இருக்கும் சர்க்கரையாக்க அமினோ அமிலங்கள்:  
- கிளைசின்
- செரைன்
- வாலின்
- ஹிஸ்டிடின்
- ஆர்ஜினின்
- சிஸ்டீன்
- புரோலின்
- அலனைன்
- குளூட்டமேட்டு
- குளூட்டமின்
- அஸ்பார்டேட்டு
- அஸ்பரஜின்
- மெத்தியோனின்  
சர்க்கரையாக்க அமினோ அமிலங்களாகவும், கீட்டோனாக்க அமினோ அமிலங்களாகவும் இருப்பவை:  
- ஐசோலியூசின்
- திரியோனின்
- பினைல்அலனின்
- டைரோசின்
- டிரிப்டோபான்  
லியூசின், லைசின் அமினோ அமிலங்கள் மட்டுமே சர்க்கரையாக்க அமினோ அமிலங்களாக இல்லை.
# பறையன் துள்ளல்

**பறையன் துள்ளல்** என்பது இரவில் அரங்கேறும் ஒரு துள்ளல் வகை கலை நிகழ்ச்சி. மல்லிகை என்னும் பாடல் வகை இதில் பயன்படுத்தப்படும். பாம்பு வேடமிட்டு, சிலம்பு, கச்சமணி, அம்படி, நாகவடிவிலான கிரீடம் ஆகியன அணிந்து துள்ளிப் பாடுவர். இது கேரளக் கலைகளில் ஒன்று.
# மிடுமிடுக்கி

**மிடுமிடுக்கி** என்பது 1968 ஆம் ஆண்டு செப்டம்பர் 14 ஆம் தேதி வெளியான மலையாளத் திரைப்படம்.
# மிடுமிடுக்கி

## பாடல்கள்

- இசையமைப்பு - ஸ்ரீகுமாரன் தம்பி
- சங்கீதம் - எம். எஸ். பாபுராஜ்
| எண் | பாடல் | பாடியோர் |  |
| --- | --- | --- | --- |
| 1 | பொன்னும் தரிவள | கே ஜே யேசுதாஸ் |  |
| 2 | தெய்வமெவிடெ | கே ஜே யேசுதாஸ் |  |
| 3 | கனகப்ரதீட்ச தன் | பி சுசீலா |  |
| 4 | பைனாப்பிள் போலொரு பெண்ணு | கே ஜே யேசுதாஸ் |  |
| 5 | அகலெயகலெ நீலாகாசம் | கே ஜே யேசுதாஸ், எஸ் ஜானகி. | } |
# மல்லனும் மாதேவனும்

**மல்லனும் மாதேவனும்**, குஞ்சாக்கோ இயக்கத்தில் 1976 ஆம் ஆண்டு வெளியான மலையாளத் திரைப்படம். இதில் பிரேம் நசீர் உட்பட்டோர் முக்கிய வேடங்களில் நடித்தனர்.
# மல்லனும் மாதேவனும்

## நடிப்பு

- ப்ரேம் நசீர்
- ஜயன்
- ஷீலா
- திக்குறிசி சுகுமாரன் நாயர்
- கே. பி. உமர்
- ஜனார்த்தனன்
- உண்ணிமேரி
- அடூர் பாசி
# குஞ்சாக்கோ

**குஞ்சாக்கோ** ஒரு மலையாளத் திரைப்படத் தயாரிப்பாளரும், இயக்குநரும் ஆவார்.
# குஞ்சாக்கோ

## இயக்கிய திரைப்படங்கள்

- கண்ணப்பனுண்ணி (1977)
- செந்நாய் வளர்த்திய குட்டி (1976)
- மல்லனும் மாதேவனும் (1976)
- சீனவலை (1975)
- தர்மசேத்ர குருசேத்ர (1975)
- மாநிஷாதா (1975)
- நீலபொன்மான் (1975)
- துர்க்க (1974)
- தும்போலார்ச்ச (1974)
- பாவங்ஙள் பெண்ணுங்ஙள் (1973)
- பொன்னாபுரம் கோட்டை (1973)
- தேனருவி (1973)
- ஆரோமலுண்ணி (1972)
- போஸ்ட்மானெ காண்மாநில்ல (1972)
- பஞ்சவன் காடு (1971)
- தத்துபுத்ரன் (1970)
- ஒதேனன்றெ மகன் (1970)
- பேள்வ்யு (1970)
- சூசி (1969)
- கொடுங்கல்லூரம்மை (1968)
- புன்னப்ர வயலார் (1968)
- திரிச்சடி (1968)
- கசவுதட்டம் (1967)
- மைனத்தருவி கொலகேஸ் (1967)
- அனார்க்கலி (1966)
- ஜயில் (1966)
- திலோத்தம (1966)
- இணப்ராவுகள் (1965)
- சகுந்தலா (1965)
- ஆயிஷா (1964)
- பழசிராஜா (1964)
- கடலம்ம (1963)
- றெபேக்கா (1963)
- பார்யா (1962)
- பாலாட்டுகோமன் (1962)
- கிருஷ்ண குசேல (1961)
- உண்ணியார்ச்ச (1961)
- நீலிசாலி (1960)
- சீதா (1960)
- உம்மை (1960)
# மரச் சுரைக்காய்

***மரச் சுரைக்காய்*** (Kigelia africana) என்பது பூக்கும் தாவரம் வகையைச் சேர்ந்த பிக்னோனியேசியேக் குடும்பத்தைச் சேர்ந்த தாவரமாகும். இச்சாதிகளில் மரச் சுரைக்காய் இனம் மட்டுமே காணப்படுகின்றது. இது ஆப்பிரிக்கா முதல் எரித்திரியா, சாட் தெற்கு முதல் வடக்கு தென்னாப்பிரிக்கா, செனிகல் மற்றும் நமீபியா வை பெரும் பரம்பல் பகுதியாகக் கொண்டது.
# மரச் சுரைக்காய்

## சொற்பிறப்பியல்

, மேற்கு வங்காளம், இந்தியா.]]  
, மேற்கு வங்காளம், இந்தியா.]]  
இதன் இனப் பெயர் மொசாம்பிகன் பான்டு மொழிச் சொல்லான, *kigeli-keia*, இருந்து வந்தது. இதன் பொதுப் பெயர் ஆங்கிலத்ல் **sausage tree** மற்றும் **cucumber tree** நீண்ட சாசேஜ்-போன்ற காயைக் குறிக்கும். இதன் ஆபிரிக்கான மொழி பெயர் *Worsboom* என்பதுவும் சாசேஜைக் குறைக்கும் , இதன் அரபு மொழிப் பெயர் "the father of kit bags" எனக் குறிக்கும் (Roodt 1992).
# பாடுன்ன புழா

**பாடுன்ன புழா** 1968 ஆம் ஆண்டில், எம். கிருஷ்ணன் நாயர் இயக்கத்தில் வெளியான மலையாளத் திரைப்படம். இதில் பிரேம் நசீர், அடூர் பாசி ஆகியோர் நடித்துள்ளனர்.
# பாடுன்ன புழா

## நடிப்பு

- பிரேம் நசீர்
- கே. பி. உமர்
- அடூர் பாசி
- சங்கராடி
- ராதாகிருஷ்ணன்
- பிரதாபன்
- ஜி. கே. பிள்ள
- பஞ்சாபி
- ஷீலா
- உஷா நந்தினி
- ஜயபாரதி
- ஆறன்முள பொன்னம்மா
- டி. ஆர். ஓமனா
# பாடுன்ன புழா

## பாடகர்கள்

- எ. பி. கோமளா
- சி .ஒ. ஆன்றோ
- கே. ஜே. யேசுதாஸ்
- பி. லீலா
- எஸ். ஜானகி
# பாடுன்ன புழா

## பணியாற்றியோர்

- தயாரிப்பு - டி. இ. வசுதேவன்
- இயக்கம் - எம் கிருஷ்ணன் நாயர்
- சங்கீதம் - வி தட்சிணாமூர்த்தி
- பேனர் - ஜயமாருதி
- கதை - பி. வத்சலா
- திரைக்கதை. - எஸ் எல் புரம் சதாநந்தன்
# திருமங்கலம் மீனாட்சி சொக்கநாதர் கோயில்

**மீனாட்சியம்மன் கோயில்** அல்லது **மீனாட்சி சொக்கநாதர் கோயில்** என்பது தமிழகத்தின் மதுரை மாவட்டத்திலுள்ள திருமங்கலம் நகரில் அமைந்துள்ள தொன்மையான இந்துக் கோவில் ஆகும். இக்கோயிலின் இறைவி மீனாட்சி அம்மனும் இறைவன் சொக்கநாதரும் ஆவர். சிவபெருமானுக்கான கோவில்களில் இந்தக் கோயில் சிறப்புடைய ஒன்றாக கருதப்படுகிறது.
# திருமங்கலம் மீனாட்சி சொக்கநாதர் கோயில்

## கோயில் வரலாறு

சிவபெருமான், மீனாட்சியை மணம் முடிப்பதற்காக கயிலையிலிருந்து மதுரை வந்தார். திருமணத்திற்காக தேவர்களும், பூதகணங்களும் சிவபெருமானிற்கு முன் மதுரை வந்தடைந்தனர். திருமணத்திற்கான தாலி செய்வதற்காக மதுரை நகரின் 18கிமீ. தெற்கிலுள்ள குண்டாற்றின் கரையோரம் ஒரு இடத்தை தெரிவு செய்தனர். அதற்கு முன்னர், ஈசனை வழிபட அவர்கள் விரும்பினர். அவர்களது விருப்பத்திற்கு இணங்கி, திருமணத்திற்கு முன்பே தம்பதி சமேதராய் மீனாட்சியுடன் சொக்கநாதரும் காட்சி தந்தார். பின்னர் வந்த இடைக்கால பாண்டியமன்னர்கள், இங்கு சுயம்புவாக கிடைத்த லிங்கத்தைக் கொண்டு கிழக்கு நோக்கி இக்கோயிலை எழுப்பினர்.
# நான்காம் அனஸ்தாசியுஸ் (திருத்தந்தை)

**திருத்தந்தை நான்காம் அனஸ்தாசியுஸ்** (*Pope Anastasius IV*, 1073 – 3 டிசம்பர் 1154), கத்தோலிக்கத் திருச்சபையின் திருத்தந்தையாக 1153 ஆம் ஆண்டு சூலை 9 முதல் 1154 இல் இறக்கும் வரை பதவியில் இருந்தவர்.  
உரோமை குடிமகனான இவரின் தந்தை பெனடிக்டுஸ் தே சுபுரா ஆவார். இவர் திருத்தந்தை இரண்டாம் பாஸ்காலால் 1114க்கு முன்னர் கர்தினாலாக உயர்த்தப்பட்டிருக்கக்கூடும். In 1127 or 1128 திருத்தந்தை இரண்டாம் ஹோனோரியுஸ் இவரை உரோமை புறநகர ஆலயங்களுள் ஒன்றான சபினாவின் கர்தினாலாக நியமித்தார். 1130 மற்றும் 1153 ஆகிய ஆண்டுகளில் நடைபெற்ற திருப்பீடத் தேர்தல்களில் இவர் பங்கேற்றார். எதிர்-திருத்தந்தை இரண்டாம் அனகிலேத்துஸை எதிர்த்தவர்களுள் இவரும் ஒருவர். திருத்தந்தை இரண்டாம் இன்னசெண்ட் பிரான்சுக்கு தப்பி ஓடியபோது, இவரே இத்தாலியின் முதன்மை குருவாக இருந்தவர்.  
திருத்தந்தை மூன்றாம் யூஜின் இறந்தபிறகு, இவர் திருத்தந்தையாக ஜூலை 1153இல் தேர்வானார். இவர் தேர்ந்தெடுக்கப்பட்டபோது, நோயுற்றவராகவும் 80 வயதான முதியவராகவும் இருந்தார். அத்தேர்தலின் போது இவரே அனைவரிலும் மூத்த கர்தினாலும், கர்தினால் குழுவின் முதல்வராகவும் இருந்தார். இவர் திருத்தந்தை ஹேட்ரியனின் சகோதரனுடைய மகன் என்னும் கருத்து 16-ஆம் நூற்றாண்டு முதல் சிலரால் ஏற்கப்பட்டாலும், இது இப்போது ஆதாரமற்றதாய் கருதப்படுகின்றது.  
பிரடெரிக் பார்பரோசா என்பவர் மற்றொரு சார்லமேன் என்று சொல்லிக்கொண்டிருந்தார். ஐரோப்பா முழுவதையும் தன்னுடைய ஆளுகைக்குள் கொண்டுவர திட்டமிட்டுக் கொண்டிருந்தார். ஆல்பஸ் மலையைக் கடந்து இத்தாலிக்குள் பெரிய போர்ப்படையுடன் செல்ல தயாரானார். இவர் இத்தாலிக்குள் வரும் வேளையில் திருத்தந்தை மரணமடைந்தார். 1154 டிசம்பர் 3-ல் இவருடைய ஆட்சி ஒன்றரை ஆண்டுக் காலம் மட்டுமே நீடித்தது.
# விஸ்வரூபம் 2 (திரைப்படம்)

**விசுவரூபம் 2** (*Vishwaroopam 2*) 2018ல் வெளிவந்த ஓர் இந்தியத்தமிழ்த் திரைப்படம் ஆகும். இது 2013ல் வெளிவந்த விஸ்வரூபம் தமிழ்த் திரைப்படத்தின் இரண்டாம் பாகமாகும். இப்படம் இந்தியில் **விஸ்வரூப் 2** என்ற பெயரில் ஒரே நேரத்தில் எடுக்கப்பட்ட இப்படத்தை எழுதி-இயக்கி முக்கியக் கதாபாத்திரத்தில் கமல்ஹாசன் நடித்தார்.
# விஸ்வரூபம் 2 (திரைப்படம்)

## நடிப்பு

- கமல்ஹாசன் - விஸம் அகமத் காஸ்மீரி
- ராகுல் போஸ் - உமர்
- பூஜா குமார் - நிருபமா
- ஆண்ட்ரியா ஜெரெமையா - அஸ்மிதா சுப்பிரமணியம்
- சக்கீர் கபூர் - கர்னல் ஜெகன்நாத்
- ஜெய்தீப்அஹ்லவட் - சலீம்
- வஹீதா ரெஹ்மான் - விஸம் அகமத் காஸ்மீரின் தாயார்
- ஆனந்த் மகாதேவன் - ஈஸ்வர் ஐயர்
- நாசர் - நாசர்
# விஸ்வரூபம் 2 (திரைப்படம்)

## பாடல்கள்

### தமிழ் பாடல்கள்

| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |  |
| --- | --- | --- | --- | --- | --- |
| 1 | *ஞாபகம் வருகிறதா* | அரவிந்த் சீனிவாஸ், ஷரத் சந்தோஷ் | வைரமுத்து | 03:25 |  |
| 2 | *ஞாபகம் வருகிறதா * | அரவிந்த் சீனிவாஸ், ஷரத் சந்தோஷ் | வைரமுத்து | 03:05 |  |
| 3 | *நானாகிய நதிமூலமே* | கமல்ஹாசன், கௌஷிக் சக்ரபூர்த்தி, மாஸ்டர் கார்த்தி சுரேஷ் ஐயர் | கமல்ஹாசன் | 04:10 |  |
| 4 | *சாதி மதம்* | சத்ய பிரகாஷ், ஆண்ட்ரியா ஜெரெமையா | கமல்ஹாசன் | 04:31 | } |
# விஸ்வரூபம் 2 (திரைப்படம்)

## பாடல்கள்

### ஹிந்தி பாடல்கள்

| **பாடகர்கள்** | நீளம் |
| --- | --- |
# விஸ்வரூபம் 2 (திரைப்படம்)

## இதையும் பார்க்க

விஸ்வரூபம் (2013 திரைப்படம்)
# இந்திய மாணவர் சங்கம்

**இந்திய மாணவர் சங்கம்** (*Students' Federation of India*, **SFI**) இந்தியாவிலுள்ள மாணவர் இயக்கங்களில் மிகப்பெரிய அமைப்பாகும். 1970 டிசம்பர் 30 இல் இவ்வமைப்பு ஆரம்பிக்கப்பட்டது. **"சுதந்திரம், ஜனநாயகம், சோசலிசம்"** என்னும் முழக்கத்துடன் தேச ஒருமைப்பாடு, மதச்சார்பின்மை மற்றும் முற்போக்கான அறிவியல்பூர்வமான மாற்றுக் கல்வியை உருவாக்கிட வேண்டும் என்ற லட்சியத்துடன் போராடி வரும் மாணவர் இயக்கமாகும். இந்த இயக்கம் 2018 ஆம் ஆண்டில் 50 லட்சம் பள்ளி மற்றும் கல்லூரி மாணவர்களை உறுப்பினர்களாக கொண்டுள்ளது.
# இந்திய மாணவர் சங்கம்

## வரலாறு

தேசத்தின் விடுதலைக்காக ஏராளமான இளைஞர்களும், மாணவர்களும் தம் உயிரையும் தியாகம் செய்தனர். விடுதலைக்கு பிறகு இந்த தேசத்தைப் பாதுகாத்திட, எல்லோருக்கும் கல்வி , எல்லோருக்கும் வேலை கேட்டு தேசம் முழுவதும் இருந்த மாணவர்களின் அணிவகுப்பில் துவங்கப்பட்ட அமைப்பு இந்திய மாணவர் சங்கம்.
# ஜில்லா

***ஜில்லா*** (*Jilla*) 2014ல் திரைக்கு வந்த ஒரு தமிழ்த் திரைப்படமாகும். விஜய், மோகன்லால்,காஜல் அகர்வால், பூர்ணிமா பாக்யராஜ் ஆகியோர் நடித்து வெளிவந்த இப்படத்திற்கு, டி. இமான் இசையமைத்துள்ளார். மேலும் இப்படத்தை எழுதி இயக்கியவர் இரா.தி நேசன் ஆவார். இப்படம் 2014 சனவரி 10 ஆம் திகதி தைப்பொங்கல் வெளியீடாக வெளிவந்தது.
# ஜில்லா

## நடிப்பு

-
- விஜய் - சக்தி (சிவனின் வளர்ப்பு மகன்)
- மோகன்லால் - சிவன்
- காஜல் அகர்வால் - சாந்தி (சக்தியின் மனைவி)
- மஹத் ராகவேந்திரா - விக்னேஷ் (சிவனின் மகன்)
- நிவேதா தாமஸ் - மகாலட்சுமி (சிவனின் மகள்)
- சூரி - கோபால் (சக்தியின் நண்பன்)
- சம்பத் ராஜ் - ஆதி கேசவன் (சிவனின் மற்றொரு வளர்ப்பு மகன் , அமைச்சர்)
- பிரதீப் ரவட் - உயர் காவல்துறை அதிகாரி
- பூர்ணிமா பாக்யராஜ் - சிவனின் மனைவி
- தம்பி ராமையா
- வித்யுலேகா ராமன்
- ஜீவா (சிறப்புத் தோற்றம்)
- ஸ்கார்லெட் வில்சன் (சிறப்புத் தோற்றம்)
# ஜில்லா

## கதைச்சுருக்கம்

மோகன்லால் (சிவா) மதுரையின் பெரிய தாதா (குற்றச்செயல் புரிபவர்களின் தலைவர்) விஜய்யின் (சக்தி) அப்பா அவரிடம் வேலை செய்கிறார். மோகன்லாலின் மனைவியை பிரசவத்திற்காக மருத்துவமனைக்கு அழைத்து செல்லும் போது மோகன்லால் குடும்பத்தை கொல்ல அவரின் எதிரிகள் முயலும் போது விஜய்யின் அப்பா காவல்துறை அதிகாரி ஒருவரால் கொல்லப்படுகிறார். மோகன்லால் விஜய்யை தன் குழந்தையாக வளர்க்கிறார். அதை பார்த்ததிலிருந்து விஜய்க்கு காவல்துறை என்றாலே வெறுப்பு. அவர் சாலையில் பார்த்த பெண்ணின் (காஜல் அகர்வால்) மீது காதல் கொள்கிறார். காஜல் அகர்வால் ஒரு காவல்துறை அதிகாரி. மோகன்லாலை காவல்துறை அதிகாரி ஒருவர் அசிங்கப்படுத்தி விடுவதால் அவர் விஜயை காவல்துறை அதிகாரி ஆக்குகிறார். விஜய் மோகன்லாலின் குற்றச்செயல்களுக்கு உதவுகிறார். ஓர் குற்றச்செயலின் போது குழந்தைகள் நிறைய பேர் இறந்ததை தொடர்ந்து விஜய் குற்றச்செயல்களுக்கு எதிராக திரும்புகிறார். மோகன்லாலை குற்றச்செயல்கள் புரியக்கூடாது என்கிறார். அதனால் இருவருக்கும் மோதல் வருகிறது. மோகன்லாலின் கடைகளை தீவைத்து அழித்து அதை விஜய்யின் மீது ஓர் கும்பல் பழி போடுகிறது. அவர்களால் மோகன்லாலின் சொந்த மகன் கொல்லப்படுகிறார். அதை விஜய்யின் மீது சுமத்துகிறார்கள். அதை மோகன்லால் நம்பினாரா, விஜய் மோகன்லாலுடன் இணைந்தாரா? எப்படி உண்மையான குற்றவாளிகளை கண்டுபிடித்து விஜய் அழிக்கிறார் என்பதை இயக்குநர் விறுவிறுப்பாக சொல்லியுள்ளார். பின்னர் அவர் அந்த நேரத்தில்
# விக்கிப்பீடியா:அக்டோபர் 18, 2013 பெரியார் மணியம்மை பல்கலைக்கழகத்தில் விக்கிப்பீடியா அறிமுகம்

அக்டோபர் 18, 2013 அன்று தஞ்சாவூர் பெரியார் மணியம்மை பல்கலைக்கழகத்தில் விக்கிப்பீடியா அறிமுகம் நடைபெற உள்ளது.
# விக்கிப்பீடியா:அக்டோபர் 18, 2013 பெரியார் மணியம்மை பல்கலைக்கழகத்தில் விக்கிப்பீடியா அறிமுகம்

## நேரமும் இடமும்

நேரம்: அக்டோபர் 18, 2013 காலை 09.00 முதல் மாலை -04.50 வரை.
இடம்: ஐன்சுட்டைன் அரங்கம், PKC
# விக்கிப்பீடியா:அக்டோபர் 18, 2013 பெரியார் மணியம்மை பல்கலைக்கழகத்தில் விக்கிப்பீடியா அறிமுகம்

## தலைப்புகள்

- தமிழ்க் கணிமை, தமிழ் இணையம் அறிமுகம்
- தமிழ் விக்கியூடக அறிமுகம்
- கட்டற்ற மென்பொருள்கள் அறிமுகம்
# விக்கிப்பீடியா:அக்டோபர் 18, 2013 பெரியார் மணியம்மை பல்கலைக்கழகத்தில் விக்கிப்பீடியா அறிமுகம்

## கலந்து கொள்வோர்

- இரவி
- புருனோ
- சிபி
# விக்கிப்பீடியா:அக்டோபர் 18, 2013 பெரியார் மணியம்மை பல்கலைக்கழகத்தில் விக்கிப்பீடியா அறிமுகம்

## இற்றை

- நிகழ்வு நன்றாக நடைபெற்றது. ஆறுக்கும் மேற்பட்ட கல்லூரிகளில் இருந்து ஏறத்தாழ 250 மாணவர்கள் கலந்து கொண்டனர். இவர்களில் 75% பெண்கள். மேலும் விவரங்கள், படங்களை கூடிய விரைவில் தருகிறேன்.
# தியாகு

**தியாகு** (பிறப்பு: சனவரி 30, 1950) இந்தியாவில் தமிழ்நாட்டில் செயல்பட்டுவரும் ஒரு சமூகப் போராளி. தமிழ்த் தேசிய விடுதலை இயக்கத்தின் பொதுச் செயலாளரான இவர் மார்க்சிய சித்தாந்தத்தில் தேர்ச்சி பெற்றவர். இடதுசாரி சிந்தனைகளைத் தாங்கிய பல படைப்புகளைத் தமிழில் மொழியாக்கம் செய்துள்ளார். அவற்றுள் முதன்மையானது கார்ல் மார்க்சின் மூலதனம் ஆகும். பல தாய் தமிழ்ப் பள்ளிகளையும் நடத்தி வருகிறார். .
“வெற்றி அல்லது வீரச்சாவு” எனும் முழக்கத்துடன் இலங்கையை பொதுநலவாய அமைப்பிலிருந்து நீக்க வேண்டும்; இலங்கையில் காமன்வெல்த் மாநாடு நடைபெறக் கூடாது; இந்தியா இலங்கையில் நடக்கும் காமன்வெல்த் மாநாட்டில் கலந்து கொள்ளக்கூடாது உள்ளிட்ட கோரிக்கைகளை வலியுறுத்தி சாகும்வரை உண்ணாநிலைப் போரினை அக்டோபர் 1, 2013 இல் மேற்கொண்டார். உடல்நிலை மோசமானதால் மருத்துவமனையில் சேர்க்கப்பட்டு, தனது போராட்டத்தைக் கைவிட மறுத்தவர் இவரது கோரிக்கை குறித்து நல்ல முடிவு எடுக்கப்படும் என்று பிரதமர் உறுதியளித்ததைத் தொடர்ந்து 15 நாட்களுக்குப் பிறகு தனது உண்ணாவிரதத்தினை முடித்துக் கொண்டார். இவரது மனைவி கவிஞர் தாமரை ஆவார்.
# தியாகு

## இளமைப் பருவம்

தியாகுவின் சொந்தவூர் சந்திரசேகரபுரம் அருகே உள்ள நல்லம்பூர் ஆகும். அவருடைய தந்தை திருவாரூரில் ஆசிரியராக வேலை பார்த்ததால் இவர் பிறந்து வளர்ந்தது திருவாரூரில்தான். சிறு வயதிலிருந்தே திருவாரூரில் பெரியார், அண்ணா, ஜீவானந்தம், காமராசர், கலைஞர் கருணாநிதி போன்ற பல தலைவர்களின் பேச்சுக்களைப் பொதுக்கூட்டங்களில் கேட்டு வளர்ந்தார். இளவயதிலேயே படிப்பகங்களில் கிடைத்த தி.மு.க, காங்கிரஸ், தமிழ்த் தேசிய இதழ்கள் அனைத்தையும் வாசிக்கும் பழக்கம் கொண்டிருந்தார்.  
தியாகு திரைப்பட பாடலாசிரியர் தாமரையின் கணவராவார், தாமரை தியாகுவுக்கு இரண்டாவது மனைவி, இவர்கள் இருவருக்கும் ஒரு மகன் இருக்கிறார், தாமரையுடனான திருமண வாழ்க்கை முறிவடைந்ததை தொடர்ந்து தனியாகவே இருக்கிறார், தியாகுவின் தகாத உறவை காரணம் காட்டி கவிஞர் தாமரை பிரிந்து சென்றது குறிப்பிடத்தக்கது
# தியாகு

## அரசியல் அறிமுகம்

1965 ஆம் ஆண்டு, அவரது குடும்பம் வலங்கைமானுக்கு குடி பெயர்ந்தது. அங்கு ஒரு தட்டச்சுப் பள்ளியில் சேர்ந்தார். அப் பள்ளியினை நடத்திய அமீர்ஜான் இவருக்க்கு நெருங்கிய நண்பரானார். சாதி, சமய மறுப்பாளரான திரு.அமீர்ஜானின் நட்பு, தியாகுவை நாத்திகனாக மாற்றியதோடு, அவரது சிந்தனை முறையிலும் தீவிர தாக்கங்களை உண்டாக்கியது. அக்காலத்தில் பெரியாரிடமிருந்து பிரிந்துவந்த குத்தூசி குருசாமி போன்றோர் சுயமரியாதை இயக்கத்தைத் தொடங்கியிருந்தனர். அவர்கள் ஏற்பாடு செய்திருந்த முதல் மாநாட்டில் கிடைத்த மார்க்ஸ், லெனின் போன்றோரது புத்தகங்கள் தியாகுவிற்கு முதன்முதலில் மார்க்சியத்தோடு பரிச்சயம் ஏற்படுத்தியது.
# தியாகு

## காங்கிரசுடன் தொடர்பு

பொதுவுடைமை புத்தகங்களை அதிகமாகப் படித்து அச்சிந்தனைகளால் தியாகு ஈர்க்கப்பட்ட வேளையில், அவரது **இந்திய தேசிய காங்கிரஸ்** நண்பர்களின் வற்புறுத்தலால் 1967இல், ஒரு காங்கிரஸ் பொதுக்கூட்டத்தில் தனது முதல் உரையை ஆற்றினார். 1967 பொதுத்தேர்தலில் காங்கிரஸ் கட்சி தோல்வியைச் சந்தித்தபின் காமராசரின் தூண்டுதலில் ’தேசிய மாணவர் தமிழ் வளர்ச்சிக் குழு’ என்ற அமைப்பு உருவானது. அதன் மாநாட்டில் பேசுவதற்காகத் தியாகு சென்னை சென்றார். காமராசர், கண்ணதாசன், ஜெயகாந்தன் உள்ளிட்ட பலர் அமர்ந்திருந்த மேடையில், துணிந்து தன்னுடைய கருத்துக்களை முன்வைத்தார். அவரது உரையை இரசித்த காமராசர் அன்று முதல் எங்கு மாநாடு நடந்தாலும் தியாகுவையே முதலில் பேசுமாறு பணித்தார்.
# தியாகு

## பொதுவுடைமையில் நாட்டம்

பொதுவுடைமைக் கருத்துகளால் முழுமையாக ஈர்க்கப்பட்ட தியாகு, காங்கிரஸ் ஒரு பணக்காரக் கட்சி; அது பொதுவுடைமையையும் சமநீதியையும் ஒருபோதும் ஆதரிக்கப் போவதில்லை என்று முடிவு செய்தார். லிபெரேஷன் பத்திரிக்கையில் வெளியான பேட்டி ஒன்றில், நக்சல் இயக்கத்தின் தலைவரும் இந்தியப் பொதுவுடைமை (மார்க்சிய-லெனினிய) கட்சியின் பொதுச் செயலாளருமான சாரு மஜும்தார்,
“மாணவர்கள் படிப்பை விட்டு குடும்பத்தைத் துறந்து கிராமங்களுக்குச் சென்று, ஆயுதப் போராட்டத்தை உருவாக்க வேண்டும். அழித்தொழிப்பு (Annihilation) தான் நம்முடைய ஒரே முழக்கம்.” எனக் கூறியிருந்தார்.  
இந்தியப் பொதுவுடைமை (மார்க்சிய) கட்சியையும் அவற்றின் செயல்பாடுகளையும் நிராகரித்த இந்தியப் பொதுவுடைமை (மார்க்சிய-லெனினிய) கட்சியின் அழித்தொழிப்புக் கொள்கை இவரை ஈர்த்தது. கீழ்வெண்மணி சாதீயப் படுகொலை தியாகுவிடம் மிகப்பெரிய தாக்கத்தை உண்டாக்கியது. 1969 இல், தன் கல்லூரிப் படிப்பைத் துறந்து, வீட்டைவிட்டு வெளியேறி நக்சல் இயக்கத்தில் இணைந்தார்.
# தியாகு

## சிறைவாசம்

அமைப்புத் தோழர்களுடன் சேர்ந்து அழித்தொழிப்பு வேலையில் ஈடுபட்டிருந்த தியாகு 1970 ஆம் ஆண்டு, பத்தொன்பதாவது வயதில் சிறையிலடைக்கப்பட்டார். 1971 இல் நீதிமன்றத் தீர்ப்பு வெளியாவதற்கு முன்னரே தன் தோழர்களுடன் தப்பிக்க முயற்சி செய்தார். சிறையில் இருந்தாலும் தோழர்கள் சோர்ந்து விடவில்லை எனும் செய்தியைக் கட்சிக்கு அனுப்புவதே தப்பிக்கும் முயற்சியின் நோக்கமாக இருந்தது. பின்னாட்களில் அவரது தூக்குத் தண்டனை ஆயுள் தண்டனையாக குறைக்கப்பட்டது. சிறையில் அடைக்கப்பட்டாலும் பிற தோழர்களுடன் சேர்ந்து தங்கள் உரிமைகளுக்காகத் தொடர்ந்து போராடினார். ”சிறைப்படுத்தப்பட்டோர் நல உரிமைச் சங்கம்”, “எழுத்தறிவு இயக்கம்” போன்ற பல செயல்பாடுகளைத் தொடர்ந்து செய்துவந்தார். சிறையிலிருந்த காலகட்டத்தில் லெனினின் எழுத்துக்களை அதிகம் வாசிக்கத் தொடங்கினார். இந்தியப் பொதுவுடைமை (மா-லெ) கட்சியின் யதார்த்தத்துக்குப் புறம்பான அழித்தொழித்தல் கொள்கையின் தோல்வியை உணர்ந்தார்.
# தியாகு

## மூலதனம் மொழிபெயர்ப்பு

1975 இல் சிறையிலிருந்தவாறே காரல் மார்க்ஸ் எழுதிய ”மூலதனம்” புத்தகத்தின் முதல் பகுதியை மொழிபெயர்க்கத் தொடங்கினார். பாலசுப்பிரமணியத்தின் வேண்டுகோளுக்கிணங்கி மீதமுள்ள மூலதனத்தின் இரண்டு பகுதிகளையும் 1980, ஜனவரியில் தொடங்கி, நவம்பரில் முடித்தார். அந்தப் புத்தகம் NCBHஆல் வெளியிடப்பட்டு நல்ல வரவேற்பைப் பெற்றது. 1983 இல், தமிழகத்தில் ஈழப் போராட்டம் வலுப் பெற்றபோது, சிறைக்குள்ளும் பெரிய எழுச்சிகள் ஏற்பட்டன. அக்காலத்தில் திருச்சி சிறையில் அடைக்கப்பட்டிருந்த தியாகு, 1500 கைதிகளைத் திரட்டி ஈழப் போராட்டத்திற்கு ஆதரவாக ஊர்வலம் நடத்தினார். சிறையிலிருந்தபோதே தன்னை இந்தியப் பொதுவுடைமை (மார்க்சிய) கட்சியில் இணைத்துக் கொண்டார். 1985, நவம்பர் மாத இறுதியில் சிறையிலிருந்து விடுதலையானார்.
# தியாகு

## அரசியல் செயல்பாடுகள்

தொடக்கத்திலிருந்தே இந்தியப் பொதுவுடைமை (மார்க்சிய) கட்சியின் ஈழம் சார்ந்த தவறான கொள்கைகளைத் துணிவுடன் சுட்டிக்காட்டியவர் தியாகு. 1987 செப்டம்பர் 15 அன்று, ஈழத்தில் திலீபன் உண்ணாநிலைப் போராட்டத்தைத் துவக்கினார். அவருக்கு ஆதரவாக தியாகுவும் சிலரும் சேர்ந்து ”திலீபன் மன்றம்” ஒன்றை ஆரம்பித்தனர். அன்று நடைபெற்ற கூட்டத்தில், தியாகு ஈழப் போராட்டத்தைப் பற்றி மக்களிடம் விரிவாக விளக்கினார். ஈழப் போராட்டம் குறித்து தவறான பார்வையை விமர்சிக்கவும் அவர் தயங்கவில்லை. மறுநாள் அவர் இந்தியப் பொதுவுடைமை (மார்க்சிய) கட்சியிலிருந்து நீக்கப்பட்டார். 1993 இல் தியாகுவும் சுப. வீரபாண்டியனும் இணைந்து ஜனவரி, 1994இல் “தமிழ்த் தமிழர் இயக்கம்” துவங்கினர். பின்னாளில் அதிலிருந்து தமிழ்த் தேசிய விடுதலை இயக்கம் உருவானது. தமிழ்த் தமிழர் இயக்கம், தமிழ்த் தேசியப் பொதுவுடைமைக் கட்சி உள்ளிட்ட நான்கு அமைப்புகள் இணைந்து தமிழ்த் தேசிய முன்னணீயை உருவாக்கின. தமிழகத்தின் முக்கியப் பிரச்சினைகளான காவிரி நதிநீர்ப் பங்கீடு, முல்லைப் பெரியாறு உள்ளிட்டவைகளுக்கு வீரியத்துடன் பல்வேறு போராட்டங்களை இக்கூட்டமைப்பு முன்னெடுத்த்து. தமிழ்த் தேசிய விடுதலைக் இயக்கம் உருவானபோது அதன் விடுதலை முழக்கமாக ”சமூகநீதித் தமிழ்த் தேசம்” முன்வைக்கப்பட்டது. சமூக நீதியை உள்ளடக்கிய தமிழ்த் தேசிய அரசியலை முன்னெடுப்பதே இவ்வமைப்பின் நோக்கமாகும்.
# தியாகு

## இனப்படுகொலைக்குப் பின்

2009 இன் ஈழப் போரின் இறுதியில் முள்ளிவாய்க்கால் படுகொலைக்குப் பின் தமிழகத்தில் உள்ள பெரும்பாலான இயக்கங்களும் கட்சிகளும் பிரபாகரன் திரும்பி வருவார், அடுத்தகட்ட ஈழப் போர் நிகழும் என்று நம்பிக் கொண்டிருந்த வேளையில் ஈழப் போராட்டத்தில் புலிகளின் பாத்திரம் முடிந்துவிட்டது, ஈழப் போராட்டம் அடுத்த கட்டத்திற்கு நகர்ந்துவிட்டது என்பதை உணர்ந்து வெளியிட்டவர் தியாகு. ஈழப் போரின் உச்சத்தில் தமிழகத்தினால் இந்திய அரசின் கழுத்தை நெறித்து போரை நிறுத்த முடியாதமைக்குக் காரணம் வெகுமக்கள் ஆதரவைப் பெற்ற ஒரு வலிமையான தமிழ்த் தேசிய இயக்கம் இல்லாததே என்று உணர்ந்துகொண்டவர் தியாகு.
# தியாகு

## தாய்த் தமிழ் பள்ளி

தமிழ்த் தேசிய விடுதலை உணர்வை மக்களிடம் எழுப்பும் முயற்சியின் ஒரு பகுதியாக முதல் தாய்த் தமிழ்ப் பள்ளியை ஜூன் 7, 1993 இல் துவக்கினார். நாளைய தலைமுறையினரான குழந்தைகளுக்கு தமிழுணர்வு ஊட்டுவதும், அதன்மூலம் தமிழ்த் தேசிய உணர்வுக்கான அடித்தளத்தை அமைப்பதும் இப்பள்ளிகளின் முக்கிய நோக்கமாக இருந்து வருகிறது. பல தாய்த் தமிழ்ப் பள்ளிகள், தமிழகத்தின் இயங்கி வருகின்றன.
# தியாகு

## வெற்றி அல்லது வீரச்சாவு

பல்வேறு தமிழக அரசியல் இயக்கங்கள் ஈழப் போருக்குப் பிந்தைய காலகட்டத்தில் அடையாளப் போராட்டங்களில் ஈடுபட்டிருந்தபோது தியாகு அக்டோபர் 1, 2013 லிருந்து, இலங்கையைக் காமன்வெல்த் அமைப்பிலிருந்து நீக்க வேண்டும், இனப்படுகொலை நடந்த அம்மண்ணில் காமன்வெல்த் நடைபெறக் கூடாது, மீறி நடந்தால் இந்தியா அதில் கலந்துகொள்ளக் கூடாது உள்ளிட்ட கோரிக்கைகளை வலியுறுத்தி, “வெற்றி அல்லது வீரச்சாவு” எனும் முழக்கத்துடன் சாகும்வரை உண்ணாநிலைப் போராட்டத்தை மேற்கொண்டார். இவரது இப்போராட்டம் 15 நாட்கள்வரை தொடர்ந்தது. உடல்நிலை மோசமானதால் மருத்துவமனையில் சேர்க்கப்பட்டு காவல்துறை, நண்பர்கள் மற்றும் ஒத்த இயக்கங்களின் தலைவர்களால் உண்ணாநிலையை விட்டுவிடும்படி அறிவுறுத்தப்பட்டார். 15 நாட்களுக்குப் பின் பிரதமர் தகுந்த முடிவுகள் எட்டப்படும் என்று உறுதியளித்ததால் தனது போராட்டத்தை முடித்துக் கொண்டார்.
# அனந்தி சசிதரன்

**அனந்தி சசிதரன்** (*Ananthi Sasitharan*, பிறப்பு: செப்டம்பர் 10, 1971) இலங்கைத் தமிழ் அரசியல்வாதியும், ஆசிரியையும், மாகாணசபை உறுப்பினரும் ஆவார்.  
ஆசிரியையான அனந்தி தமிழீழ விடுதலைப் புலிகளின் திருக்கோணமலை மாவட்ட அரசியல் துறைப் பொறுப்பாளராக இருந்த எழிலன் எனப்படும் வேலாயுதம் சசிதரனின் மனைவி ஆவார். எழிலன் 2009 மே மாதத்தில் ஈழப்போர் முடிவடைந்ததை அடுத்து இலங்கை ஆயுதப் படைகளிடம் சரணடைந்த பின்னர் காணாமல் போனார். இவர் சரணடைந்ததை இலங்கை அரசு மறுத்து வருகிறது ஆனாலும், தனது கணவர் இலங்கை அரசின் காவலில் இன்னமும் உள்ளார் என அனந்தி நம்புகிறார், அவரது விடுதலைக்காக பரந்த அளவில் குரல் கொடுத்து வருகிறார். ஈழப்போரில் காணாமல் போனோர் மற்றும் விதவைகளின் குடும்பங்களுக்காக அனந்தி குரல் கொடுத்து வருகிறார்.
# அனந்தி சசிதரன்

## அரசியலில்

அனந்தி 2013 செப்டம்பர் 21 இல் நடைபெற்ற மாகாணசபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பின் யாழ்ப்பாண மாவட்ட வேட்பாளராகப் போட்டியிட்டு, இரண்டாவது அதிகப்படியான விருப்பு வாக்குகள் (87,870) பெற்று வட மாகாண சபைக்குத் தெரிவானார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார். அனந்திக்கு 1வது வட மாகாண சபையில் சமூக சேவைகள், புனர்வாழ்வு, மகளிர் விவகாரம், காணாமல் போனோர் தொடர்பான அறிக்கையிடும் பணி வழங்கப்பட்டுள்ளது  
2018 அக்டோபர் 21 இல் இவர், தமிழ் தேசிய உணர்வாளர்களை ஒன்றிணைக்க, ஈழத்தமிழர் சுயாட்சிக் கழகம் என்ற பெயரில் புதிய கட்சியை யாழ்ப்பாணத்தில் ஆரம்பித்தார்.
# அனந்தி சசிதரன்

## தாக்குதல்

தேர்தல் பரப்புரைக் காலத்தில் இவருக்கு எதிராகப் பல தாக்குதல்கள் நடத்தப்பட்டன. 2013 செப்டம்பர் 11 இல் சுன்னாகத்திற்கு அருகில் இவர் பயணம் செய்த வாகனம் தாக்குதலுக்குள்ளானது. 2013 செப்டம்பர் 19 இல் அனந்தியின் சுழிபுரம் இல்லத்தைச் சூழ்ந்து கொண்ட இராணுவ உடை தரித்த சுமார் 70 ஆயுதக்கும்பல் அவரது இல்லத்தை சேதப்படுத்தி, அவரது ஆதரவாளர்கள் பலரைத் தாக்கிக் காயப்படுத்தினர். இத்தாக்குதலில் தேர்தல் கண்காணிப்பாளர் ஒருவரும் காயமடைந்தார்.
# அனந்தி சசிதரன்

## மீண்டும் அரசுப் பணியில்

தற்போது அனந்தி சசிதரன் கிளிநொச்சி மாவட்ட செயலகத்தில் மீண்டும் முகாமைத்துவ உதவியாளராக இணைந்து பணியாற்றி வருகிறார்.
# அனந்தி சசிதரன்

## பரவல் பண்பாட்டில்

இலங்கை இராணுவத்திடம் சரணடைந்து காணாமல் ஆக்கபட்ட இவரது கணவர் எழிலனின் கதையை கண்ணன் அருணாசலம் இயக்கத்தில் இலங்கையின் கிளர்ச்சி மனைவி என்ற பெயரில் ஆவணப்படமாக 2022 ஆம் ஆண்டு வெளியானது.
# சுட்டுச் சார்பு

இருபரிமாண உட்கணமொன்றின் சுட்டுச் சார்பின் வரைபடம்.]]
கணிதத்தில் **சுட்டுச் சார்பு** (*Indicator function*) அல்லது **சிறப்பியல்புச் சார்பு** (*characteristic function*) என்பது, தான் வரையறுக்கபட்ட கணத்தின் (ஆட்களம்) ஏதேனுமொரு உட்கணத்ததைச் சேர்ந்ததாக ஒரு உறுப்பு இருக்குமா இல்லையா என்பதைச் சுட்டிக் காட்டும் இயல்புடைய சார்பாகும். அதாவது *f* சார்பின் ஆட்களம் *X* எனில், அக்கணத்தின் ஓர் உட்கணம் *A* இன் உறுப்புகளுக்கு இச்சார்பின் மதிப்புகள் 1 ஆகவும், *A* உறுப்புகளாக இல்லாதவற்றுக்கு 0 ஆகவும் இருக்கும்.  
நிகழ்தவு கோட்பாட்டில் சிறப்பியல்புச் சார்பு என்ற பெயர் இச்சார்புக்குப் தொடர்பில்லாமல் இருப்பதால் அங்கு சுட்டுச் சார்பு என்றே அழைக்கப்படுகிறது.
# சுட்டுச் சார்பு

## வரையறை

*X* கணத்தின் உட்கணம் *A* இன் சுட்டுச் சார்பு, <math>\mathbf{1}_A : X \to \{ 0,1 \} \,</math> இன் வரையறை:
:<math>\mathbf{1}_A(x) :=
\begin{cases}
1 &\text{if } x \in A, \\
0 &\text{if } x \notin A.
\end{cases}
</math>  
**1**<sub>*A*</sub>(*x*) க்குப் பதிலாக [*x* ∈ *A*] என்றும் குறிக்கலாம் (Iverson bracket).  
**1**<sub>*A*</sub> சில சமயங்களில் **1**<sub>*A* ∈ A</sub>, χ<sub>*A*</sub> அல்லது **I**<sub>*A*</sub> அல்லது வெறுமனே *A* என்றும் குறிக்கப்படுகிறது. சிறப்பியல்பு (*characteristic*) என்பதன் கிரேக்கச் சொல்லின் முதல் எழுத்து χ .)